钦定古今图书集成/明伦汇编/家范典/第017卷 > 《病中送人入陕》韩邦靖
## 钦定古今图书集成/明伦汇编/家范典/第017卷 > 《病中送人入陕》韩邦靖

《渭水》潼关北，吾亲舍在兹。君行须此路，我往未知期。
但报平安日，休言疾病时。丈夫怜少子，恐遣鬓成丝。

服志远鄙俗，规行多惠仪。性成亶纯孝，疗母宁捐躯。
母患乃始平，子先朝露摧。慈爱二纪中，瞥若冲飙驰。
虚位委空馆，裔类无孑遗。天道苟不处，在数安可推。
沉忧达晨暮，髣髴盈人思。翰墨芳馀迹，形音恍当时。
起居常若随，顾影独无依。周遑损眠食，惊惕长分离。
魂来或形梦，路绝徒哀悲。

溟溟雨露集，熙熙岁始更。灵蠢各有化，人理独无生。
念我泉下子，一绝如朝荣。生男以待终，胡为遘夭茕。
天夺良以速，安贵颜仁名。清尘布虚室，寒晦凝轩屏。
宿草旅庭荐，哀鸟为悲鸣。怅恍鲤趋日，《礼训》犹用情。
流目无存形，涕泪交霑缨。恫忧何能已，叹息每遗声。
堂闱旷綦迹，诗书空复盈。奚但肠九回，心膂成颓崩。
愧乏延陵达，无乃伤吾明。